**Próifíl an Róil**

|  |
| --- |
| 1. **Sonraí** |
|  |
| Post: Bainisteoir ar Thacaíochtaí d’Ealaíontóirí (Aosdána)  Grád: Ardoifigeach Feidhmiúcháin  Coibhéis lánaimseartha: Páirtaimseartha (.5)  Ag tuairisciú do: Bainisteoir Sinsearach   * **Forbhreathnú Róil**   Is tosaíocht straitéiseach lárnach de chuid na Comhairle Ealaíon é tacaíocht a chur ar fáil d’ealaíontóirí agus d’fhorbairt ar ealaíontóirí. Bhunaigh an Chomhairle Aosdána in 1981 chun ómós a thabhairt d'ealaíontóirí ar chuidigh agus ar chuir a saothar go suaithinseach leis na healaíona cruthaitheacha in Éirinn, agus chun na comhaltaí a spreagadh agus cabhrú leo chun iomlán a ndúthrachta a chaitheamh leis an ealaín a roghnaíonn siad.  Is éard atá i gceist le ról an Bhainisteora ar Thacaíochtaí d’Ealaíontóirí (Aosdána) comhordú a dhéanamh ar thacaíochtaí riaracháin don Aosdána, lena n-áirítear ceisteanna ballraíochta, socruithe a bhaineann leis an gCnuas/pinsin, cruinnithe leis an Toscaireacht agus an Comhthionól Ginearálta Bliantúil. D’fhéadfadh sé go gcuimseofaí leis an ról seo cláir agus scéimeanna eile chun tacaíocht a thabhairt d’ealaíontóirí aonair.  Chun tuilleadh eolais ar an Aosdána a fháil, téigh go dtí <http://aosdana.artscouncil.ie/Home.aspx?lang=ga-ie>  **Príomhfhreagrachtaí**  **Mar bhainisteoir:**   * Luachanna, fís agus misean na Comhairle Ealaíon a spreagadh; * Rannchuidiú go gníomhach chun cuspóirí straitéiseacha na Comhairle Ealaíon agus an straitéis deich mbliana *Saothar Ealaíne Iontach a Tháirgeadh* a chur i gcrích; * Féachaint le bealaí a fhorbairt agus a chur i bhfeidhm chun oibriú go héifeachtach chun freastal ar chuspóirí; * An fhoireann/foirne tionscadail a stiúradh trí shampla, daoine aonair a chur faoi oiliúint agus tacú leo de réir mar is gá; * A bheith solúbtha agus toilteanach chun oiriúnaithe, agus rannchuidiú go deimhneach le cur i bhfeidhm an athraithe; * A bheith freagrach agus cuntasach as cuspóirí comhaontaithe a sheachadadh; * Bainistiú rathúil a dhéanamh ar raon tograí difriúla agus gníomhaíochtaí oibre ag an am céanna; * Obair a tharmligean go héifeachtach, faisnéis agus fianaise shoiléir a sholáthar maidir leis an méid atá ag teastáil; * Fócas láidir ar fheidhmíocht ard agus ar sheachadadh seirbhíse a chleachtadh agus a chur chun cinn; * Rannchuidiú le cinnteoireacht straitéiseach nuair is gá; * Caidrimh inmheánacha agus sheachtracha a chruthú agus a chothú; * Cinntí soiléire tráthúla a dhéanamh maidir le saincheisteanna tábhachtacha de réir mar is gá.   **Mar Chláraitheoir an Aosdána:**   * Comhordú a dhéanamh ar chruinnithe ráithiúla na Toscaireachta agus ar an gcomhchruinniú bliantúil leis an gComhairle Ealaíon; * Próisis toghchánaíochta don Toscaireacht agus do Shaoi a bhainistiú; * Comhordú a dhéanamh ar an gComhthionól Bliantúil lena n-áirítear an próiseas lena ndéantar baill nua a thoghadh agus an plé a dhéanann na baill maidir le ceisteanna a bhaineann leis an Aosdána agus na healaíona go ginearálta; * Eolas agus comhairle a chur ar fáil do na baill chun cabhrú leo iarratas a dhéanamh ar Chnuas, measúnú a dhéanamh ar iarratais agus moltaí a dhéanamh don Chomhairle, maoirsiú a dhéanamh ar íocaíochtaí agus asbhaintí pinsin/árachais sláinte a phróiseáil, maoirsiú a dhéanamh ar chomhlíonadh téarmaí agus coinníollacha agus an próiseas tuairiscithe bliantúil; * Buiséid bhliantúla a fhorbairt agus a bhainistiú; * Cothabháil an tsuímh gréasáin a bhainistiú; * Iontráil do Thuarascáil Bhliantúil na Comhairle Ealaíon a fhorbairt; * Cur le bainistiú riachtanais na foirne i réimsí Acmhainní Daonna, Forbartha Gairmiúla agus Bainistithe Feidhmíochta, Sláinte agus Sábháilteachta agus Faisnéise agus Taifead.   **Éilimh an Róil**   * Tuiscint mhaith ar ról na Comhairle Ealaíon agus ar an timpeallacht bheartais maidir le tacaíocht a thabhairt don ealaíontóir aonair in Éirinn; * Scileanna maithe idirphearsanta, lean n-áirítear cumas éisteachta agus idirbheartaíochta; * Fianaise de thaithí ar bheartais a fhorbairt go háirithe i dtaobh an ealaíontóra aonair agus i dtaobh na bhfadhbanna a bhíonn acu; * Caighdeáin den scoth i gcumarsáid scríofa agus béil; * Tiomantas d’ardchaighdeáin seirbhíse poiblí; * Cumas a bhfuil fianaise ar fáil air maidir le bainistíocht, tionscadail a bhainistiú agus imeachtaí a bhainistiú. * Tá cúlra forbartha láidir sna healaíona ríthábhachtach.   **Cáilíochtaí**  Táthar ag súil go mbeidh an t-iarrthóir rathúil láidir go hacadúil, le bunchéim ar a laghad, agus b’fhearr go mbeadh cáilíocht iarchéime nó gairmiúil aige/aici i réimse ábhartha. |
|  |